CELEX: 62014TN0234
Language: da
Date: 2014-04-11 00:00:00
Title: Sag T-234/14: Sag anlagt den 11. april 2014 — Mammoet Salvage mod Kommissionen

16.6.2014   
            
            
               DA
            
            
               Den Europæiske Unions Tidende
            
            
               C 184/37
            
         Sag anlagt den 11. april 2014 — Mammoet Salvage mod Kommissionen
   (Sag T-234/14)
   2014/C 184/59
   Processprog: nederlandsk
   
      Parter
   
   
      Sagsøger: Mammoet Salvage BV (Rotterdam, Nederlandene) (ved advokaterne P. Kuypers og A. Schadd)
   
      Sagsøgt: Den Europæiske Union, repræsenteret af Europa-Kommissionen
   
      Sagsøgerens påstande
   
   
               —
            
            
               Principalt at det fastslås, at Den Europiske Union og/eller Europa-Kommissionen har udvist passivitet.
            
         
               —
            
            
               Subsidiært at Den Europæiske Union og/eller Europa-Kommissionen tilpligtes at betale alle skyldige beløb til sagsøgeren.
            
         
               —
            
            
               Mere subsidiært at Den Europæiske Union og/eller Europa-Kommissionen tilpligtes at betale erstatning til sagsøgeren.
            
         
               —
            
            
               Primært, subsidiært og mere subsidiært udsættes sagen i tre måneder i henhold til procesreglementets artikel 77, indtil sagsøgeren har modtaget voldgiftsafgørelsen.
            
         
               —
            
            
               Den Europæiske Union og/eller Europa-Kommissionen tilpligtes at betale sagens omkostninger og de udenretlige omkostninger.
            
         
      Søgsmålsgrunde og væsentligste argumenter
   
   I 2010 fik sagsøgere tildelt en kontrakt vedrørende fjernelse af 74 skibsvrag fra havnen i Mauretanien i forbindelse med et offentligt udbud inden for rammerne af Den Europæiske Udviklingsfond. Finansieringen af den mellem Mauretanien og sagsøgeren indgående kontrakt, for hvilken Ambassadøren og Lederen af Den Europæiske Unions delegation i Mauretanien på vegne af Europa-Kommissionen godkendt overtog ansvaret. Ved godkendelsen blev sagsøgeren ikke en kontraherende part i kontrakten, men påtog sig derimod forpligtelsen til at betale for de udførte opgaver.
   Til støtte for søgsmålet har sagsøgeren anført tre anbringender.
   
               1.
            
            
               Første anbringende vedrørende sagsøgerens udviste passivitet
               Den kontrakt, der blev indgået mellem sagsøgeren og Mauretanien omfatter en bestemmelse, hvorefter Unionens betalingsforpligtelse udløber seneste 18 måneder efter tidspunktet for kontraktens gennemførelse. Den 4. december 2013 ansøgte sagsøgeren Mauretanien og Den Europæiske Unions delegation om en forlængelse af denne frist. Sagsøgte reagerede ikke på denne anmodning om fristforlængelse.
            
         
               2.
            
            
               Andet anbringende vedrørende Europa-Kommissionens overtagelse af ansvaret som betalingspligtig for finansieringen af kontrakten
               Sagsøgeren anfører, at arbejdet er færdiggjort, og gør gældende, at sagsøgte skal tilpligtes at betale de ubetalte fakturaer, dvs. de resterende beløb, som skyldes sagsøgeren for det arbejde, som sagsøgeren har udført.
            
         
               3.
            
            
               Tredje anbringende vedrørende Unionens ansvar uden for kontraktforhold
               Såfremt Retten finder, at betalingsfristen for Den Europæiske Union er udløbet, gør sagsøgeren gældende, at sagsøgte skal tilpligtes at betale en erstatning svarende til de ubetalte beløb i henhold til fakturaerne.
               Sagsøgeren gør endvidere gældende, at sagsøgte har handlet ulovligt over for sagsøgeren i forbindelse med udpegningen af eksperter, hvilket har bevirket, at sagsøgte har pådraget sig erstatningsansvar uden for kontraktforhold.